ET Euroopa Liidu Teataja L 331/8

KOMISJONI MÄÄRUS (EÜ) nr 1754/2006,

28. november 2006,

millega kehtestatakse ühenduse sööda- ja toidualastele tugilaboritele ja loomatervishoiusektorile antava finantsabi üksikasjalikud eeskirjad

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artikli 28 lõiget 2,

ning arvestades järgmist:

(1) Ühenduse tugilaborid abistavad ühendust selliste ülesannete ja kohustuste täitmisel, mis on sätestatud ühenduse veterinaariaalastes õigusaktides ning Euroopa Parlamendi ja nõukogu 29. aprilli 2004. aasta määruses (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks. (2)

(2) Määruse (EÜ) nr 882/2004 artikli 32 lõike 7 alusel võivad ühenduse tugilaborid saada ühenduselt finantsabi vastavalt otsuse 90/424/EMÜ artiklile 28.

(3) Otsuse 90/424/EMÜ artikli 28 kohaselt ühenduselt finantsabi saavate ühenduse tugilaborite kulude abikõlblikkuse kriteeriumid ning kulude esitamise ja kontrolli läbiviimise kord on sätestatud komisjoni määrusega (EÜ) nr 156/2004. (3)

(4) Teatavate ühenduse tugilaborite toimimiseks eraldatava iga-aastase ühenduse finantsabi suurus määratakse igal aastal kindlaks veterinaaria valdkonna rahvatervist, loomatervishoidu ja jääke käsitlevate eriotsustega.

(5) Et määruses (EÜ) nr 156/2004 on vaja teha mitmeid muudatusi, tuleb nimetatud määrus selguse huvides asendada, võttes arvesse määrust (EÜ) nr 882/2004.

(6) Muudatused käsitlevad eelkõige lepinguosaliste rolle ja vastutust määratleva partnerluslepingu ning erilepingu sõlmimist, käibemaksuga seotud sätete ajakohastamist ning lähetuste ja seminaride kulude ajakohastamist.

(7) Partnerlusleping sõlmitakse viieks aastaks, et uutes valdkondades oleks võimalik välja arendada toimiv riiklike tugilaborite võrgustik ja uued analüüsimeetodid ning et riiklike tugilaborite tööd saaks asjakohaselt hinnata.

(8) Usaldusväärse finantsjuhtimise huvides tuleks käesolevat määrust kohaldada 2007. aasta algusest. Kuid laboritele tuleb siiski anda võimalus teha oma 2007. aasta esialgses tegevuseelarves muudatusi käesoleva määruse sätetest lähtuvalt.

(9) Finantskontrolli valdkonnas kohaldatakse 21. juuni 2005. aasta nõukogu määruse (EÜ) nr 1290/2005 (ühise põllumajanduspoliitika rahastamise kohta) (4) artikleid 9, 36 ja 37.

(10) Käesolevas määruses sätestatud meetmed on kooskõlas toiduahela ja loomatervishoiu alalise komitee arvamusega,

ON VASTU VÕTNUD KÄESOLEVA MÄÄRUSE:

I PEATÜKK

ÜLDSÄTTED

Artikkel 1

Sisu

Käesoleva määrusega sätestatakse üksikasjalikud eeskirjad ühenduse tugilaboritele (edaspidi “laborid”) antava ühenduse finantsabi kohta, mis on ette nähtud otsuse 90/424/EMÜ artiklis 28 ja määruse (EÜ) nr 882/2004 artiklis 32, ning samuti seminaride korraldamiseks antava finantsabi kohta.

Artikkel 2

Partnerluse raamleping

Komisjoni ja laboratooriumi suhted sätestatakse partnerluslepinguga. Partnerlusleping sõlmitakse viieks aastaks ning sellele lisatakse mitmeaastane töökava.

Artikkel 3

Kavandatud meetmed ja eelarveprognoos

1. Ühenduse tugilaborid esitavad iga kalendriaasta 1. septembriks järgmiseks kalendriaastaks kavandatud ühenduse meetmed ning edastavad komisjonile nende meetmega seotud kulude eelarveprognoosi.

2007. aasta majandusaastaks määruse (EÜ) nr 156/2004 artikli 1 sätete kohaselt koostatud eelarveprognoos loetakse esitatuks vastavalt käesolevale määrusele. Laborid võivad kooskõlas käesoleva määruse sätetega kuni 15. detsembrini 2006 muuta nimetatud eelarveprognoosi.

2. Laborid esitavad eelarveprognoosi elektrooniliselt vastavalt I lisale.

Artikkel 4

Erileping

1. Pärast seda kui komisjon on teinud oma iga-aastase otsuse finantsabi andmise kohta, sõlmitakse osaliste vahel erileping. Selles täpsustatakse eelkõige abi suurus ja kaasrahastamise protsent.

2. Väljamaksed tehakse tingimusel, et leping on osaliste poolt alla kirjutatud.

Artikkel 5

Eelfinantseerimine

Pärast seda kui lepinguosalised on erilepingule alla kirjutanud, võib abisaaja taotleda labori töö ja seminaride korraldamiseks eelfinantseerimist kuni 70 % ulatuses abi kogusummast.

Artikkel 6

Abi väljamaksmine

Tingimusel, et heakskiidetud töökavad rakendatakse tulemuslikult ning abisaaja esitab artiklites 10 ja 14 osutatud aruanded samas sätestatud tähtaegadeks ning need kiidetakse heaks, makstakse välja ülejäänud osa ühenduse finantsabist labori töö ja seminaride korraldamiseks või selle abi kogusumma.

Artikkel 7

Tõendavad dokumendid

1. Abisaaja säilitab ühenduse finantsabi aluseks olevate meetmetega seotud dokumentide tõestatud koopiaid, eelkõige arvete, palgatõendite, osavõtjate nimekirjade ning proovide saatedokumentide ja lähetusdokumentide koopiaid seitse aastat.

2. Abisaaja registreerib komisjonile esitatavad kulud oma kuluarvestussüsteemis ja säilitab kontrollimiseks kõiki tõendavaid originaaldokumente seitse aastat.

3. Tõendavad dokumendid, mis kinnitavad kõiki hüvitustaotluses näidatud kulusid, tuleb nõudmise korral saata komisjonile.

Artikkel 8

Kontroll

Finantskontrolli valdkonnas kohaldatakse määruse (EÜ) nr 1290/2005 artikleid 9, 36 ja 37.

II PEATÜKK

LABORITE TEGEVUS

Artikkel 9

Abikõlblikkus

1. Laborite tegevuse puhul loetakse abikõlblikeks kulud, mis on seotud personali, allhangete, tootmisvahendite, tarbekaupade, võrdluskatseteks proovide saatmise ja lähetustega, ning üldkulud.

2. Lõikes 1 osutatud kulud on abikõlblikud komisjoni iga-aastases finantsabi andmise otsuses kinnitatud piires ning kooskõlas II lisas sätestatud abikõlblikkuse eeskirjadega.

3. Igasugune teatava rubriigi muudatus, mis moodustab enam kui 10 % selle eelarvelisest maksumusest, nõuab komisjoni eelnevat kirjalikku nõusolekut.

Artikkel 10

Aruannete esitamine laborite tegevuse kohta

1. Juhataja kinnitatud III lisa kohane finantsaruanne ja labori tegevuse tehniline aruanne esitatakse hiljemalt 31. märtsiks finantsabi perioodi lõppemisele järgneval aastal, mida peab kinnitama postitempel.

2. Kui lõikes 1 nimetatud ajavahemikust kinni ei peeta, vähendatakse finantsabi 1. aprillil 25 %, 1. mail 50 %, 1. juunil 75 % ja 1. juulil 100 % võrra.

Artikkel 11

Riigi vääringus esitatud taotluste ümberarvestuskurss

Teatavas kuus riigi vääringus esitatud eelfinantseerimise või lõppmakse taotluse ümberarvestuskurss on sama kuu esimesel päeval kehtinud kurss, mis on avaldatud Euroopa Liidu Teataja C-seerias, või kursi noteerimisele eelneva päeva kurss.

Artikkel 12

Käibemaks

Abisaaja makstud tagastamatut käibemaksu käsitatakse abikõlbliku kuluna tingimusel, et artiklis 4 viidatud erilepingu allakirjutamise ajal esitab abisaaja liikmesriigi rahandusministeeriumi või samaväärse ametkonna välja antud tõendi selle kohta, et ta on täielikult või osaliselt vabastatud käibemaksukohustusest ning labori tegevusvaldkondi ei käibemaksustata.

III PEATÜKK

SEMINARIDE KORRALDAMINE

Artikkel 13

Abikõlblikkus

1. Seminaride korraldamisel loetakse abikõlblikeks kulud, mis on seotud selliste seminaride reisikulude ja päevarahadega, millel osalejate maksimumarv on 32 ja kuhu on kutsutud vähemalt üks esindaja iga liikmesriigi kohta.

2. Lõikes 1 viidatud kulud loetakse abikõlblikeks komisjoni iga-aastases finantsabi andmise otsuses kinnitatud piirides ning nõukogu määrusega (EMÜ, Euratom, ESTÜ) nr 259/68 (5) kehtestatud ühenduste ametnike personalieeskirjade VII lisa jaos 3F sätestatud korral kohaselt.

3. Iga-aastase ühenduse finantsabi andmise otsuse alusel võib nõuetekohaselt põhjendatud juhtudel teha erandeid lõigetest 1 ja 2.

Artikkel 14

Finantsaruande esitamine seminaride kohta

1. IV lisa kohaselt koostatud finantsaruanne seminaride kohta ja juhataja kinnitatud tehniline aruanne esitatakse hiljemalt kahe kuu jooksul pärast seminari toimumist.

2. Kui lõikes 1 nimetatud ajavahemikust kinni ei peeta, vähendatakse finantsabi 25 % dokumentide esitamise tähtaja ületamisel ühe kuu võrra, 50 % tähtaja ületamisel kahe kuu võrra, 75 % tähtaja ületamisel kolme kuu võrra ja 100 % tähtaja ületamisel nelja kuu võrra.

Artikkel 15

Riigi vääringus esitatud taotluste ümberarvestuskurss

Teatavas kuus riigi vääringus esitatud eelfinantseerimise või lõppmakse taotluse ümberarvestuskurss on sama kuu esimesel päeval kehtinud kurss, mis on avaldatud Euroopa Liidu Teataja C-seerias, või kursi noteerimisele eelneva päeva kurss.

IV PEATÜKK

ÜLEMINEKU- JA LÕPPSÄTTED

Artikkel 16

Kehtetuks tunnistamine

Määrus (EÜ) nr 156/2004 tunnistatakse kehtetuks.

Viiteid kehtetuks tunnistatud määrusele tõlgendatakse viidetena käesolevale määrusele.

Artikkel 17

Jõustumine ja kohaldatavus

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Seda kohaldatakse alates 1. jaanuarist 2007.

Artikli 3 lõike 1 teist lõiku kohaldatakse aga määruse jõustumise päevast.

Käesolev määrus on tervikuna siduv ja vahetult kohaldatav kõikides liikmesriikides. Brüssel, 28. november 2006 Komisjoni nimel komisjoni liige Markos KYPRIANOU

(1) EÜT L 224, 18.8.1990, lk 19. Otsust on viimati muudetud otsusega 2006/53/EÜ (ELT L 29, 2.2.2006, lk 37).

(2) ELT L 165, 30.4.2004, lk 1.

(3) ELT L 27, 30.1.2004, lk 5.

(4) ELT L 209, 11.8.2005, lk 1. Määrust on viimati muudetud määrusega (EÜ) nr 320/2006 (ELT L 58, 28.2.2006, lk 42).

(5) EÜT L 56, 4.3.1968, lk 1.

I LISA (artikli 3 lõige 2) ÜHENDUSE TEGEVUSEGA SEOTUD LABORIKULUDE EELARVEPROGNOOS 1. JAANUAR–31. DETSEMBER … Ühenduse tugilabori nimi ja aadress: Pangakonto number, kuhu toetus tuleb kanda: Oluline märkus: Kõik kulud tuleb näidata riigi vääringus. 1. TÖÖTAJAD Kategooria (1) Staatus (2) Brutokuupalk (3) Projektile kulunud aeg (päevade arv) (4) Abikõlblikud kulud kokku Protsent labori kogueelarvest: … 2. ALLHANKED Kirjeldus Kulud, v.a käibemaks Käibemaks Kulud kokku Protsent labori kogueelarvest: … 3. VAHENDID Kirjeldus Kulud/väärtus, v.a käibemaks Käibemaks Kulud/väärtus kokku Ostmise või rentimise kuupäev Tarnimise kuupäev Kasutusprotsent projekti raames Aastased amortisatsioonikulud 2.1. Kõnealusel ajavahemikul hangitavad vahendid 2.2. Enne kõnealust ajavahemikku hangitud vahendid Protsent labori kogueelarvest: … 4. TARBEKAUBAD Kirjeldus liikide kaupa (5) Kulud, v.a käibemaks Käibemaks Kulud kokku Protsent labori kogueelarvest: … 5. VÕRDLUSKATSED Kirjeldus Kulud, v.a käibemaks Käibemaks Kulud kokku 6. LÄHETUSED Kirjeldus Reisikulud Majutus Päevarahad Kokku 7. ÜLDKULUD Kõik kulud kokku (punktid 1–6): Üldkulud: 7 % Tegevuskulu kokku: 8. SEMINARID Kulud Osalejate reisikulud: Osalejate päevarahad: Seminari kogukulu: (1) Täpsustada iga projekti raames töötava isiku puhul: vanemteadur, nooremteadur, tehniline töötaja jne. (2) Ametnik, lepinguline töötaja jne. Lepingulise töötaja puhul tuleb näidata lepingu alguse ja lõpu kuupäev. (3) Tegelik brutokuupalk (mitte astmepalk), sealhulgas sotsiaalmaks ja muud palgatõendil kajastuvad maksud. (4) Arvutamisel võetakse aluseks 220 tööpäeva aastas. (5) Näiteks: reaktiivid, katseloomad, labori väikevahendid jne.

II LISA (artikli 9 lõige 2) Töötajate, allhangete, vahendite, tarbekaupade, võrdluskatseteks proovide saatmise ja lähetustega seotud kulude, samuti üldkulude suhtes kohaldatavad abikõlblikkuse eeskirjad 1. Töötajad Kulutused töötajatele piirduvad (olenemata tööalasest staatusest) heakskiidetud tööprogrammi kohaselt täielikult või osaliselt ühenduse ülesannete täitmiseks määratud töötajatele tehtavate tegelike tööjõukulutustega (ametitasu, töötasu, sotsiaalmaks ja pensionimaksud). Kogu tööaeg, mis töötajatel kulub ühenduse ülesannete täitmisele, tuleb dokumenteerida ja kinnitada, võttes aluseks vähemalt 220 tööpäeva aastas. Seda peab tegema ametisse määratud projektijuht või abisaaja poolt nõuetekohaselt volitatud vanemtöötaja vähemalt kord kuus. 2. Allhanked Kulude hüvitamine põhineb kõnealusel ajavahemikul tehtud tegelikel kuludel. Abisaaja peab samuti märkima protsentides iga rubriigi osa laboratooriumi allhangete kogueelarves. 3. Vahendid Ostetud, liisitud või renditud seadmed võib lugeda otsesteks kuludeks. Liisitud või renditud seadmetega seotud kulude hüvitatav osa ei tohi ületada summat, millega seadmed oleks katse läbiviimise ajaks võimalik olnud osta. Hüvitatavad kulud arvutatakse järgmiselt: A = ajavahemik kuudes, mille jooksul seadmeid projektis kasutatakse, alates tarnekuupäevast. B = 60 kuuline amortisatsiooniperiood (36 kuud arvutiseadmete puhul, mis maksavad vähem kui 25 000 eurot). C = seadmete maksumus. D = seadmete projekti raames kasutamise määr protsentides. 4. Tarbekaubad Kulude hüvitamine põhineb kõnealusel ajavahemikul tehtud tegelikel kuludel. Abisaaja peab samuti märkima protsentides iga rubriigi osa laboratooriumi tarbekaupade kogueelarves. Kõik muud halduskulud, ametisõitude, v.a punktis 6 nimetatud lähetused, ja sekretariaaditeenustega seotud kulud arvestatakse üldkulude alla. 5. Võrdluskatseteks proovide saatmine Kulude hüvitamine põhineb võrdluskatseteks proovide saatmisega seotud tegelikel kuludel. 6. Lähetused Laborite töötajate reisi- ja elamiskulud heakskiidetud tööprogrammis nimetatud lähetuste osas hüvitatakse vastavalt käesoleva määruse artikli 13 lõike 2 sätetele. 7. Üldkulud Ühtse määraga hüvitist, mis moodustab 7 % kõigi punktides 1–6 loetletud otseste kulude alusel arvutatavatest tegelikult hüvitatavatest kuludest, makstakse automaatselt.

III LISA TÕENDATUD FINANTSARUANNE (vt artikli 10 lõige 1) …/…/… kuni …/…/… Ümberarvestuskurss: (1 EUR = …) Otsuse viitenumber: Abisaaja nimi ja aadress: Ühenduse aastase finantsabi ülemmäär:

Kululiik Summa kõnealusel ajavahemikul (omavääringus) 1. Töötajad 2. Allhanked 3. Vahendid 4. Tarbekaubad 5. Võrdluskatsed 6. Lähetused Vahesumma: 7. Üldkulud 7 % Kokku Abisaaja-poolne tõendamine Kinnitame, et — ülalnimetatud kulud tekkisid seoses otsuses määratletud ülesannete täitmisega ning olid nende ülesannete nõuetekohaseks täitmiseks olulised, — kulud on tegelikud, raamatupidamises täpselt kajastatud ning abikõlblikud vastavalt määruse (EÜ) nr 1754/2006 sätetele, — kõik neid kulusid tõendavad dokumendid on kontrollimiseks kättesaadavad, — komisjoni toetus ei tekita meie jaoks kasumit. Kuupäev: Kuupäev: Tehnikadirektori nimi: Rahaliselt vastutav isik: Allkiri: Allkiri: KULUDE JAOTUS (omavääringus) 1. TÖÖTAJAD Kategooria Staatus Brutokuupalk Projektile kulunud aeg (päevade arv) Abikõlblikud kulud kokku Protsent labori kogueelarvest: … 2. ALLHANKED Kirjeldus Tarnija Kulud, v.a käibemaks Käibemaks Kulud kokku Protsent labori kogueelarvest: … 3. VAHENDID Kirjeldus Kulud/väärtus, v.a käibemaks Käibemaks Kulud/väärtus kokku Ostmise või rentimise kuupäev Tarnimise kuupäev Kasutusprotsent projekti raames Aastased amortisatsioonikulud 2.1. Kõnealusel ajavahemikul hangitavad vahendid 2.2. Enne kõnealust ajavahemikku hangitud vahendid Protsent labori kogueelarvest: … 4. TARBEKAUBAD Kirjeldus (üksikasjad iga kuluartikli kohta (1)) Tarnija Kulud, v.a käibemaks Käibemaks Kulud kokku Protsent labori kogueelarvest: … 5. VÕRDLUSKATSED Kirjeldus Tarnija Kulud, v.a käibemaks Käibemaks Kulud kokku 6. LÄHETUSED Kirjeldus Reisikulud Majutus Päevarahad Kokku 7. ÜLDKULUD Kõik kulud kokku (punktid 1–6): Üldkulud: 7 % 8. KOKKU Tegevuskulu kokku: (1) Iga kuluartikkel näidatakse eraldi real.